Artur da Costa e Silva
Store norske leksikon,Historie,Verdens historie og samtidshistorie,Sør-Amerika,Brasils historie
Artur da Costa e Silva var en brasiliansk general og politiker som spilte en nøkkelrolle under militærkuppet i Brasil i 1964. Han var president fra 1967 til han ble rammet av slag i 1969.
Costa e Silva var krigsminister fra 1964 til 1966, da han som eneste kandidat ble valgt til president av kongressen. Som landets øverste leder innledet Costa e Silva den mest undertrykkende fasen av Brasils militærdiktatur (1964–1985), som hans etterfølger, general Emílio Médici, fortsatte med. I 1968 oppløste Costa e Silva kongressen, suspenderte grunnloven og inntok rollen som diktator. Mange journalister og motstandere av det statsbærende ARENA-partiet ble fengslet og torturert. Samtidig klarte Costa e Silva å stabilisere Brasils økonomi og legge grunnlaget for en periode med høy økonomisk vekst, kjent som «det brasilianske mirakelet» (1968–1973). Les mer i Store norske leksikon Brasils historie statsoverhoder i Brasil